
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 



                ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 2ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 18/2024
Στην Λευκάδα σήμερα  στις 29 του μηνός Ιανουαρίου  του έτους  2024,  ημέρα  Δευτέρα  και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 1822/25.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         ΠΑΡΟΝΤΕΣ                                                                 ΑΠΟΝΤΕΣ                   

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σέρβος Κων/νος, αποχώρησε πριν την συζήτηση του 8ου θέματος της Η.Δ.


Ο κ. Καλός Χαράλαμπος, αποχώρησε πριν την συζήτηση του 9ου  θέματος της Η.Δ.

ΘΕΜΑ 7ο: Απόφαση Δ.Ε. για ανάθεση κατ’ εξαίρεση χειρισμού μεμονωμένης δικαστικής υπόθεσης σε δικηγόρους εκτός των υπηρετούντων στο Δήμο με πάγια αντιμισθία, (άρθρου 281 Ν.2463/2006, όπως αυτό έχει τροποποιηθεί και ισχύει), λόγω της απαιτούμενης εξειδικευμένης γνώσης –άσκηση αίτησης ακύρωσης ενώπιον του ΣτΕ κατά των υπ’αριθ’108159/15/12/2023 και 108153/15-12-2023 αποφάσεων του Αναπληρωτή Υπουργού Εσωτερικών (τέλος ταφής)–άσκηση αίτησης αναστολής εκτελέσεως ενώπιον του ως άνω Δικαστηρίου και λήψεως προσωρινής διαταγής.

Εισηγητής: Δρ. Ξενοφών Ν. Βεργίνης, Δήμαρχος, Πρόεδρος Δ.Ε.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος εισηγούμενος το θέμα, έθεσε υπόψη των μελών της Επιτροπής τα εξής:

«Σύμφωνα με την υπ’αριθ’ 128/2024 και αριθμού πρωτ. Δήμου Λευκάδας 1055/17/1/2024 επιστολή της Κεντρικής Ένωσης Δήμων Ελλάδας σύμφωνα με την οποία περιέχονται τα ακόλουθα:

Α) Στη με αρ.πρωτ.108159/15/12/2023 Απόφαση του Αναπληρωτή Υπουργού των Εσωτερικών με θέμα Απόδοση εσόδων από τους Κεντρικούς Αυτοτελείς  Πόρους έτους 2023,σε όλους τους Δήμους της χώρας ,προς κάλυψη λειτουργικών  και λοιπών δαπανών τους η και την υλοποίηση έργων και επενδυτικών τους δραστηριοτήτων-Συμπληρωματική επιχορήγηση έτους 2023 και β)στη με αριθ’πρωτ.108153/15/13/2023 Απόφαση του Αναπληρωτή Υπουργού Εσωτερικών με θέμα <<Επιχορήγηση του Ελληνικού  Οργανισμού Ανακύκλωσης (ΕΟΑΝ) με συνολικό ποσό ύψους 129.141.872,00Ε, για την εξόφληση του οφειλόμενου ποσού των ΟΤΑ α’ βαθμού για το τέλος ταφής του έτους 2022 και του πρώτου εξαμήνου έτους 2023,οι οποίες έχουν εκδοθεί σε εκτέλεση των διατάξεων του άρθρου 38 του ν.4819/2021 (Α’129) <,Ολοκληρωμένο πλαίσιο διαχείριση των αποβλήτων-Ενσωμάτωση των Οδηγιών 2018/851και 2018/852 του Ευρωπαϊκού Κοινοβουλίου και του Συμβουλίου της 30ης Μαίου 2018 για την τροποποίηση της Οδηγίας 2008/98/ΕΚ περί αποβλήτων και της Οδηγίας 94/62/ΕΚ περί συσκευασιών  και απορριμμάτων συσκευασιών, πλαίσιο οργάνωσης του Ελληνικού Οργανισμού Ανακύκλωσης, διατάξεις για τα πλαστικά προϊόντα και την  προστασία του φυσικού περιβάλλοντος χωροταξικές  -πολεοδομικές ενεργειακές και συναφείς επείγουσες ρυθμίσεις.

Γ) Στις με αριθ’321/9/9/2022 και 323/9//9/2022 αποφάσεις του Δ.Σ του ανώτατου συλλογικού οργάνου των ΟΤΑ Α’ βαθμού Κεντρικής Ένωσης Δήμων Ελλάδος (ΚΕΔΕ) , με τις οποίες έχει κριθεί αναγκαία η άσκηση αίτησης ακύρωσης και αναστολής ενώπιον του ΣΤΕ κατά εκτελεστών πράξεων της διοίκησης που θα εκδοθούν σε εφαρμογή των ανωτέρω διατάξεων του νόμου που κρίνονται αντισυνταγματικές δεδομένου ότι : Με την εφαρμογή από 1 Ιανουαρίου 2022 των διατάξεων του άρθρου 38 του ν.4819/2021 επιβάλλεται στους δήμους τέλος ταφής για τις ποσότητες ανεπεξέργαστων αστικών αποβλήτων που διατίθενται σε χώρους υγειονομικής ταφής καθώς και για υπολείμματα επεξεργασίας αστρικών αποβλήτων που προκύπτουν από μονάδες επεξεργασίας αστικών αποβλήτων (Κέντρα διαλογής Ανακυκλώσιμων  Υλικών(ΚΔΑΥ), Μονάδες Επεξεργασίας Βιολογικών Αποβλήτων (ΜΕΒΑ),Μονάδες Μηχανικής Βιολογικής Επεξεργασίας (ΜΕΑ), και μονάδες αποτέφρωσης  αστικών αποβλήτων ),που διατίθενται σε Χώρους Υγειονομικής Ταφής (ΧΥΤ).Σε περίπτωση μη συμμόρφωσης στο νόμο προβλέπονται κυρώσεις και προσαυξήσεις για την μη έγκαιρη απόδοση του τέλους ταφής.

Η ΚΕΔΕ έχει επισημάνει ότι οι συγκεκριμένες διατάξεις πάσχουν, δεδομένου ότι για μια σειρά νομικών λόγων, είναι αντισυνταγματικές, προκαλώντας στους Δήμους, όλως παρανόμως σημαντική απώλεια πόρων.

Η ΚΕΔΕ λαμβάνοντας υπόψιν την κρισιμότητα της κατάστασης ,ως το ανώτατο συλλογικό όργανο της πρωτοβάθμιας αυτοδιοίκησης, θεωρεί αναγκαίο το νομικό και δικαστικό χειρισμό της υπόθεσης για την αναστολή και ακύρωση των διατάξεων αυτών ενώπιον του Συμβουλίου της Επικρατείας.

Κατόπιν των ανωτέρω, είναι προφανές το ιδιαίτερο έννομο συμφέρον του Δήμου μας να συμμετάσχει στην δικαστική διεκδίκηση για την ακύρωση των άνω αποφάσεων εκ των οποίων πλήττεται και προκαλείται ζημία στον προϋπολογισμό του ύψους 914.316,00 € τέλος ταφής έτους 2022 και 571.447,50 € τέλος ταφής α’ εξαμήνου 2023, που παρακρατείται από τους ΚΑΠ, σύμφωνα με την ως άνω Απόφαση κατανομής.

Επίσης είναι σαφές ότι ο δικαστικός χειρισμός της συγκεκριμένης υπόθεσης απαιτεί εξειδικευμένες νομικές γνώσεις  και εμπειρία και κρίνεται απολύτως αναγκαία η εφαρμογή των διατάξεων του άρθρου 72 παρ.1 περ.9ιδ) με την ανάθεση του δικαστικού χειρισμού της στα δικηγορικά γραφεία τα οποία θα εκπροσωπήσουν την ΚΕΔΕ ενώπιον του ΣτΕ.

                       ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμεθα,  κατ’ άρθρο 72 του ν.3852/2010, όπως έχει τροποποιηθεί και ισχύει, την άσκηση αίτησης ακύρωσης ενώπιον του ΣτΕ κατά των υπ’αριθ’108159/15/12/2023 και 108153/15-12-2023 Αποφάσεων του Αναπληρωτή Υπουργού Εσωτερικών και την άσκηση αίτησης αναστολής εκτελέσεως ενώπιον του ως άνω Δικαστηρίου και λήψεως προσωρινής διαταγής ,από κοινού  με την Κεντρική Ένωση Δήμων Ελλάδας.

Να          

1) Εγκρίνει την άσκηση ακύρωσης και αναστολής ενώπιον του Στε και κατά των 108159/15/12/2023 και 108153/15/12/2023 Αποφάσεων του Αναπληρωτή Υπουργού Εσωτερικών ,από κοινού με την ΚΕΔΕ.

2) Να δοθεί  δια της παρούσης το δικαίωμα, η εντολή και πληρεξουσιότητα στις δικηγορικές εταιρείες α) Δικηγορική Εταιρεία Φλογαίτης –Σιούτη και Συνεργάτες με έδρα την Αθήνα (Λ. Βασιλίσσης αρ.27,10674), ΑΦΜ 997167671 της Δ.Ο.Υ  Δ΄ Αθηνών, όπως νόμιμα εκπροσωπείται και β) <<Νικόλαος Κανελλόπουλος –Χαρά Ζέρβα και Συνεργάτες, Δικηγορική Εταιρεία>> με έδρα την Αθήνα  (οδός Ομήρου αρ.34,10672) ΑΦΜ 998109905 της Δ.Ο.Υ Δ’ Αθηνών, όπως νόμιμα εκπροσωπείται από τον κ. Νικόλαο Κανελλόπουλο, όπως καταθέσουν αίτηση ακύρωσης ενώπιον του Συμβουλίου της Επικρατείας κατά των υπ’αριθ’108159/15/12/2023 και 108153/15/12/2023 Αποφάσεων του Αναπληρωτή Υπουργού Εσωτερικών  και αίτηση αναστολής  εκτελέσεως ενώπιον του ως άνω Δικαστηρίου και λήψεως προσωρινής διαταγής, ώστε να ανασταλεί η άμεση εκτέλεση αυτών, να παραστούν ενώπιον του ΣτΕ κατά τη δικάσιμο που θα ορισθεί η σε κάθε μετ’ αναβολή η μετά από ματαίωση δικάσιμο, υποβάλλει υπόμνημα  απόψεων, και να καταθέσουν σχετικά έγγραφα καθώς και κάθε αίτηση ή δήλωση σχετική με την πιο πάνω υπόθεση και εν γένει όπως πράττουν και ενεργούν οτιδήποτε άλλο απαιτείται για την υποστήριξη των άνω εντολών.

3) Από την παρούσα δεν προκαλείται δαπάνη σε βάρος του προϋπολογισμού του Δήμου.
Η δικαστική δαπάνη θα καλυφθεί από την Κεντρική ένωση Δήμων Ελλάδας.»
Ενημέρωσε περαιτέρω η Αντιδήμαρχος κα Κωνσταντινίδη Σεβαστή.

Ακολούθησε συζήτηση και τοποθετήσεις των μελών της Επιτροπής.
Ο κ. Χαράλαμπος Καλός ζήτησε να υπάρξει μία ενημέρωση στο επερχόμενο Δ.Σ.. Είμαστε υποχρεωμένοι να πάρουμε αυτή την απόφαση, σύμφωνα με την εισήγηση και συμφωνούμε. Για τα υπόλοιπα θα τοποθετηθώ στο αυριανό Δ.Σ.

Ο κ. Σέρβος Κων/νος, είπε: Ψηφίζω την εισήγηση, αλλά θα έπρεπε να πάρει απόφαση και το Δ.Σ. Μπορείτε να το βάλετε στην αυριανή συνεδρίαση του Δ.Σ. Εκτός Ημερήσιας Διάταξης.

Η κα Κωνσταντινίδη Σεβαστή είπε ότι η απόφαση αυτή από την Δ.Ε. πάρθηκε ύστερα από εισήγηση της ΚΕΔΕ.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις του Ν.3852/2010, όπως τροποποιήθηκε και ισχύει

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις των άρθρων 54 και 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

1) Την άσκηση ακύρωσης και αναστολής ενώπιον του Στε και κατά των 108159/15/12/2023 και 108153/15/12/2023 Αποφάσεων του Αναπληρωτή Υπουργού Εσωτερικών ,από κοινού με την ΚΕΔΕ.

2) Την χορήγηση εντολής και πληρεξουσιότητα στις δικηγορικές εταιρείες α) Δικηγορική Εταιρεία Φλογαίτης –Σιούτη και Συνεργάτες με έδρα την Αθήνα (Λ. Βασιλίσσης αρ.27,10674), ΑΦΜ 997167671 της Δ.Ο.Υ  Δ΄ Αθηνών, όπως νόμιμα εκπροσωπείται και β) <<Νικόλαος Κανελλόπουλος –Χαρά Ζέρβα και Συνεργάτες, Δικηγορική Εταιρεία>> με έδρα την Αθήνα  (οδός Ομήρου αρ.34,10672) ΑΦΜ 998109905 της Δ.Ο.Υ Δ’ Αθηνών, όπως νόμιμα εκπροσωπείται από τον κ. Νικόλαο Κανελλόπουλο, όπως καταθέσουν αίτηση ακύρωσης ενώπιον του Συμβουλίου της Επικρατείας κατά των υπ’αριθ’108159/15/12/2023 και 108153/15/12/2023 Αποφάσεων του Αναπληρωτή Υπουργού Εσωτερικών  και αίτηση αναστολής  εκτελέσεως ενώπιον του ως άνω Δικαστηρίου και λήψεως προσωρινής διαταγής, ώστε να ανασταλεί η άμεση εκτέλεση αυτών, να παραστούν ενώπιον του ΣτΕ κατά τη δικάσιμο που θα ορισθεί η σε κάθε μετ’ αναβολή η μετά από ματαίωση δικάσιμο, υποβάλλει υπόμνημα  απόψεων, και να καταθέσουν σχετικά έγγραφα καθώς και κάθε αίτηση ή δήλωση σχετική με την πιο πάνω υπόθεση και εν γένει όπως πράττουν και ενεργούν οτιδήποτε άλλο απαιτείται για την υποστήριξη των άνω εντολών.

3) Από την παρούσα δεν προκαλείται δαπάνη σε βάρος του προϋπολογισμού του Δήμου.
Η δικαστική δαπάνη θα καλυφθεί από την Κεντρική ένωση Δήμων Ελλάδας.

Η απόφαση αυτή πήρε αύξοντα αριθμό: 18/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

